CELEX: 32014D0472(01)
Language: bg
Date: 2014-07-16 00:00:00
Title: 2014/472/ЕС: Решение за изпълнение на Комисията от 16 юли 2014 година за изменение на приложение II към Решение 2006/766/ЕО по отношение на вписването на Република Молдова в списъка с третите страни и териториите, от които е разрешен вносът на някои рибни продукти, предназначени за консумация от човека (нотифицирано под номер С(2014) 4953)  Текст от значение за ЕИП

18.7.2014   
            
            
               BG
            
            
               Официален вестник на Европейския съюз
            
            
               L 212/19
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 16 юли 2014 година
   за изменение на приложение II към Решение 2006/766/ЕО по отношение на вписването на Република Молдова в списъка с третите страни и териториите, от които е разрешен вносът на някои рибни продукти, предназначени за консумация от човека
   
      
         (нотифицирано под номер С(2014) 4953)
      
   
   (текст от значение за ЕИП)
   
      (2014/472/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. относно определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 11, параграф 1 от него,
   като има предвид, че:
   
               (1)
            
            
               С Регламент (ЕО) № 854/2004 се определят специфични правила за организирането на официален контрол върху продуктите от животински произход. По-конкретно в него се предвижда, че продукти от животински произход се внасят само от трета страна или част от трета страна, която фигурира в списък, съставен в съответствие с посочения регламент.
            
         
               (2)
            
            
               В Регламент (ЕО) № 854/2004 се предвижда също, че при изготвянето и актуализирането на тези списъци следва да се вземат предвид контролът от страна на Съюза в трети държави и гаранциите от компетентните органи на третите държави относно съответствието със законодателството на Съюза в областта на фуражите и храните и правилата за опазване на здравето на животните, установени в Регламент (ЕО) № 882/2004 на Европейския парламент и на Съвета (2), или с равностойни на тях изисквания.
            
         
               (3)
            
            
               В Решение 2006/766/ЕО на Комисията (3) се изброяват третите страни, които отговарят на критериите, посочени в Регламент (ЕО) № 854/2004, и следователно са в състояние да гарантират, че продуктите отговарят на санитарно-хигиенните изисквания, определени в законодателството на Съюза с цел опазване на здравето на потребителите, и съответно могат да бъдат изнасяни за Съюза. По-конкретно, в приложение II към това решение е включен списък на третите страни и териториите, от които е разрешен вносът в Съюза на рибни продукти за консумация от човека. В този списък се посочват и ограниченията за такъв внос от някои трети страни.
            
         
               (4)
            
            
               На 30 януари 2013 г. компетентният орган на Република Молдова подаде заявление до Комисията за разрешаване на вноса на хайвер в Съюза. Извършеният от Съюза контрол в Република Молдова показа, че компетентният орган предоставя достатъчни гаранции съгласно посоченото в член 48, параграф 3 от Регламент (ЕО) № 882/2004. Въз основа на наличната информация и предоставените гаранции Република Молдова може да бъде включена в списъка в приложение II към Решение 2006/766/ЕО с ограничение до вноса на хайвер.
            
         
               (5)
            
            
               Поради това Решение 2006/766/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В приложение II към Решение 2006/766/ЕО между вписванията за Мароко и за Черна гора се добавя следното вписване:
   
      
                  „MD
               
               
                  РЕПУБЛИКА МОЛДОВА
               
               
                  Само хайвер“
               
            
   Член 2
   Адресати на настоящото решение са държавите членки.
   
      Съставено в Брюксел на 16 юли 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 139, 30.4.2004 г., стр. 206.
   
      (2)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).
   
      (3)  Решение 2006/766/ЕО на Комисията от 6 ноември 2006 г. за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (ОВ L 320, 18.11.2006 г., стр. 53).